Komission asetus (EY) N:o 580/97, annettu 1 päivänä huhtikuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (ETY) N:o 413/97 muuttamisesta



Virallinen lehti nro L 087 , 02/04/1997 s. 0009 - 0010



KOMISSION ASETUS (EY) N:o 580/97, annettu 1 päivänä huhtikuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (ETY) N:o 413/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan ja 22 artiklan toisen kohdan, sekä katsoo, että klassisen sikaruton puhjettua tietyillä Alankomaiden tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksella (EY) N:o 413/97 (3), ottaen huomioon tämän taudin vaivaamilla alueilla sovellettavien terveydellisten ja kaupallisten rajoitusten kesto, on aiheellista laajentaa asetuksessa (EY) N:o 413/97 säädetyt poikkeukselliset toimenpiteet koskemaan myös nuoria porsaita ja vahvistaa tuet eri porsasluokille, kuljetuskustannukset on syytä vähentää asetuksen (EY) N:o 413/97 4 artiklan 1 kohdan mukaisesti lasketusta tuesta, sillä toisin kuin tavanomaisessa kaupan pitämisessä näistä poikkeuksellisista toimenpiteistä johtuvat kuljetuskustannukset eivät koidu tuottajien maksettavaksi. on tarpeen sisällyttää poikkeuksellisiin toimenpiteisiin Rijsbergenin suoja- ja valvontavyöhyke ja korvata asetuksen (EY) N:o 413/97 liite II uudella liitteellä, poikkeuksellisten markkinoiden tukitoimenpiteiden nopea ja tehokas toteuttaminen on yksi parhaita keinoja klassisen sikaruton leviämisen estämiseksi; näin ollen on perusteltua soveltaa suurinta osaa tässä asetuksessa annetuista säännöksistä 18 päivästä maaliskuuta 1997 alkaen, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 413/97 seuraavasti: 1. Muutetaan 1 artikla seuraavasti: a) Lisätään 3 kohta seuraavasti: "3. Tuottajat voivat hakemuksesta saada 18 päivästä maaliskuuta 1997 alkaen Alankomaiden toimivaltaisten viranomaisten myöntämää tukea toimittaessaan näille CN-koodiin 0103 91 10 kuuluvia nuoria porsaita, joiden keskipaino on erää kohden vähintään 8 kilogrammaa." b) Nykyisestä 3 kohdasta tulee 4 kohta. 2. Korvataan 2 artiklassa ilmaisu "lihotussikoja ja porsaita" ilmaisulla "lihotussikoja, porsaita ja nuoria porsaita". 3. Muutetaan 4 artikla seuraavasti: a) Korvataan 1 kohta seuraavasti: "1. Lihotussikojen, joiden keskipaino erää kohden tilalta lähdettäessä on vähintään 120 kilogrammaa, 1 artiklan 1 kohdassa tarkoitettu tuki on sama kuin asetuksen (ETY) N:o 2759/75, komission asetuksen (ETY) N:o 3537/89 (1) ja komission asetuksen (ETY) N:o 2123/89 (2) 4 artiklan 2 kohdassa tarkoitetun, E-luokkaan kuuluvan teurastetun sian markkinahinta, sellaisena kuin se on todettu Alankomaissa lihotussikojen toimittamista edeltävällä viikolla, vähennettynä 2,3 ecun kuljetuskustannuksilla 100 kilogrammaa teuraspainoa kohden." b) Korvataan 4 kohta seuraavasti: "Edellä 1 artiklan 2 ja 3 kohdassa tarkoitettu tuki vahvistetaan tilalta lähdettäessä seuraavasti: - 45 ecua eläimeltä niiden porsaiden osalta, joiden keskipaino on erää kohden vähintään 25 kilogrammaa - 38 ecua eläimeltä niiden porsaiden osalta, joiden keskipaino on erää kohden enemmän kuin 24 kilogrammaa, mutta vähemmän kuin 25 kilogrammaa - 32 ecua niiden nuorten porsaiden osalta, joiden keskipaino on erää kohden vähintään 8 kilogrammaa - 27 ecua eläintä kohden niiden nuorten porsaiden osalta, joiden keskipaino erää kohden on enemmän kuin 7,6 kilogrammaa, mutta vähemmän kuin 8 kilogrammaa." 4. Lisätään 6 artiklaan seuraava ilmaisu: "- toimitettujen nuorten porsaiden kokonaismäärä ja -paino". 5. Poistetaan liitteessä I ilmaisu "Nord Brabant" ja korvataan ilmaisu "porsaita" ilmaisulla "porsaita ja nuoria porsaita". 6. Korvataan liite II tämän astuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Edellä olevia 1 artiklan 1 ja 2 kohtaa, 3 kohdan b alakohtaa, 4, 5 ja 6 kohtaa sovelletaan 18 päivästä maaliskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 62, 4.3.1997, s. 26 LIITE "LIITE II Suoja- ja valvontavyöhykkeet seuraavilla alueilla: - Venhorst, - Best, - Rijsbergen."